An:Sicolochía

Sicolochía, d'o griego psique (ψυχη): alma y logos (λογος):  tratau, zenzia. Senifica zenzia de l'alma, sin dembargo, autualmén li'n conzeutualiza como l'estudio de:
 * 1) O comportamiento d'os organismos indibiduals en interaizión con o suyo ambién.
 * 2) Os enantos mentals d'os indibiduos.
 * 3) Os enantos de comunicazión dende lo indibidual a lo microsozial.

A mayor parti d'os estudios se reyalizan en sers umáns. Sin dembargo, ye abitual l'estudio d'o comportamiento d'animals, tanto como un tema d'estudio en sí mesmo (beyer cognizión animal, etolochía), como ta establir meyos de contimparanza entre espezies (sicolochía contimparatiba), punto que asobén resulta controbersial.

A Sicolochía como campo d'estudios s'ha mobiu tanto por camíns zentificos como no zentificos. A sicolochía replecata como zenzia alazetal u esperimental, se enmarca en a tradizión positibista, emplegando o metodo zentifico de concarar ipotesis, con bariables cuantificables en contestos esperimentals, y clamando antimás a atras arias d'estudio zentifico ta exemplificar millor os suyos conzeutos. Pero no todas as rechiras en sicoloxía siguen o metodo zentifico clasico. Dende una prespeutiba más ampla, y replecando a sicolochía como una parti d'as Zenzias umanas u Sozials, á ormino s'emplegan metodolochías cualitatibas de rechira, que enriquexen a descrizión e entrepitazión d'enantos que, por meyo d'a prebatina clasica, resultan más difízils d'abastar, sobre tot en redoladas clinicas. En l'atra estrimera, bels sicologos (a sicolochía umanista por exemplo) arriban más luen refusando de raso l'emplego d'amanamientos zentificos.

Dende atra prespeutiba, a Sicolochía estable un campo d'estudios entremeyo de "lo biolochico" y "lo sozial". En cuanto a lo biolochico, anque a Sicolochía no embreca sino que l'estudio d'os fenomens d'o sistema nierbudo, terne que terne y en a mesura que a repleca d'o funzionamiento d'o zelebro y l'esmo han enantau, os aportes d'a neurobiolochía se han ito encorporando a la rechira sicolochica, a trabiés d'a neurosicolochía y as neurozenzias cognitibas.

En cuanto a lo sozial, a Sicolochía prolarga d'a soziolochía, l'antropolochía, l'economía y as zenzias politicas, en a mesura en que o suyo oxeto d'estudio ye o comportamiento indibidual y o de collas chicotas en interrelazión, más que de collas meyanas u grans coleutibidás d'indibiduos (culturas u sociedaz).

Beyer tamién

 * Condutismo
 * Droga
 * Ludopatía
 * Motibazión
 * Recordanza umana
 * Sicolingüistica
 * Sicolochía merica
 * Sicolochía Sozial

Temas relazionaus

 * Filosofía
 * Sicometría
 * Relichión
 * Soziolochía
 * Sicolochía Sozial
 * Sicoistoria

Enlaces externos

 * International Union of Psychological Science
 * American Psychological Association: Ligallo Americán de Sicolochía.
 * International Psy Congresses
 * Sicolochía Online: Formazión, Autoaduya y Consello Online
 * Portalpsicologia.org
 * Psicocentro.com
 * Direutorio y Buscador de Sicolochía
 * RedPsicología
 * Apsique: Apúns de Sicolochía

Sielkunde علم النفس Psicoloxía Психология মনস্তত্ত্ববিদ্যা Psikoloji Psihologija Psicologia Psychologie Psychòlogijô Seicoleg Psykologi Psychologie Ψυχολογία Psychology Psikologio Psicología Psühholoogia fa:روان‌شناسی Psykologia Psychologie Psicologjie Síceolaíocht Psicoloxía פסיכולוגיה मानस शास्त्र Psihologija Pszichológia Psychologia Psikologi Psikologio Sálfræði Psicologia 心理学 Psikologi ფსიქოლოგია 심리학 Psîkolojî Психология Psychologia Psicolojiya Psychologie Psychologie Psichologija Psiholoģija Психологија Psikologi Psychologie Psykologi Psykologi Psychologia Psicologia Psihologie Психология Psicoluggìa Psychology Psychológia Psihologija Psikologjia Психологија Psikologi Psykologi จิตวิทยา Sikolohiya Psikoloji Психологія Tâm lý học Psikolohiya 心理学